เอสตาดิโอเอลีโอโดโร โรดริเกซ โลเปซ

เอสตาดิโอเอลีโอโดโร โรดริเกซ โลเปซ (สเปน: Estadio Heliodoro Rodriguez Lopez) หรือ เอสตาดิโอ เด เตเนริเฟ (Estadio de Tenerife) เป็นสนามกีฬาฟุตบอลในซานตากรุซเดเตเนริเฟ เตเนริเฟ แคว้นกานาเรียส ประเทศสเปน ถือเป็นสนามเหย้าของ CD Tenerife ด้วยความจุ 22,824 ที่นั่ง ทำให้เป็นสนามกีฬาที่ใหญ่เป็นอันดับที่ 27 ของประเทศสเปน และใหญ่เป็นอันดับสองในแคว้นกานาเรียส ด้วยขนาดสนาม 107 x 70 เมตร ทำให้เป็นสนามกีฬาที่มีลานฟุตบอลใหญ่ที่สุดในแคว้นกานาเรียส ประวัติ มีการเปิดพิธีสนามกีฬานี้ในวันที่ 25 กรกฎาคม ค.ศ. 1925 ด้วยการแข่งขันระหว่างเตเนริเฟกับมารีโนจากลัสปัลมัส สนามแห่งนี้ได้รับการออกแบบโดยสถาปนิก โฆเซ เอ็นริเก มาร์เรโร เรกาลาโด และ Carlos Schwartz สนามฟุตบอลมีขนาด 107x70 เมตร และจุผู้ชมได้ 22,948 ที่นั่ง ทำให้เป็นสนามกีฬาที่มีพื้นที่เล่นใหญ่ที่สุดในหมู่เกาะแห่งนี้ ชื่อเดิมของสนามคือ "Stadium" และได้เปลี่ยนเป็นชื่อปัจจุบันใน ค.ศ. 1950 สนามได้รับการปรับปรุงใหม่ใน ค.ศ. 1949 และ 2000 โดยใช้แบบอย่างจากสนามกีฬามินิเอิสตาดี และสนามกีฬาอัลเบร์โต ฆาซินโต อาร์มันโด ในช่วงครึ่งแรกของคริสต์ทศวรรษ 1990 สนามกีฬาแห่งนี้ยังถูกใช้สำหรับการแข่งขันของทีมชาติสเปนด้วย ในเดือนมิถุนายน ค.ศ. 2026 ทางเตเนริเฟประกาศแผนการปรับปรุงสนามกีฬา ซึ่งจะรวมถึงการติดตั้งที่นั่งใหม่ ปรับปรุงหลังคา ติดตั้งจอวิดีโอขนาดใหญ่ใหม่ 2 จอ สร้างส่วนภายนอกใหม่ที่จะโอบล้อมสนามกีฬา ขยายความจุเป็น 25,000 ที่นั่ง และปรับปรุงพื้นที่โดยรอบ การแข่งขันนานาชาติ ทีมชาติสเปน อ้างอิง